
–	uzimajući u obzir Delegiranu uredbu Komisije (C(2024)01499),
–	uzimajući u obzir pismo Komisije od 13. ožujka 2024. kojim od Parlamenta traži da izjavi kako neće ulagati prigovor na Delegiranu uredbu,
–	uzimajući u obzir pismo Odbora za poljoprivredu i ruralni razvoj predsjedniku Konferencije predsjednika odbora od 19. ožujka 2024.,
–	uzimajući u obzir članak 290. Ugovora o funkcioniranju Europske unije,
–	uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007[footnoteRef:1], a posebno njezin članak 186. i članak 227. stavak 5., [1:  	SL L 347, 20.12.2013., str. 671.] 

–	uzimajući u obzir članak 111. stavak 6. Poslovnika,
–	uzimajući u obzir preporuku za donošenje odluke Odbora za poljoprivredu i ruralni razvoj,
–	uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 11. travnja 2024.,
A.	budući da su postupovni koraci Unije za provedbu Sporazuma o slobodnoj trgovini između Europske unije i Novog Zelanda („Sporazuma”) dovršeni objavom Odluke Vijeća (EU) 2024/244[footnoteRef:2] u Službenom listu Europske unije 28. veljače 2024.; [2:  	Odluka Vijeća (EU) 2024/244 od 27. studenoga 2023. o potpisivanju, u ime Unije, Sporazuma o slobodnoj trgovini između Europske unije i Novog Zelanda (SL L 244, 28.2.2024., str. 1.).] 

B.	budući da je, prema najnovijim dostupnim informacijama, novozelandsko zakonodavstvo potrebno za provedbu Sporazuma trebalo biti doneseno do kraja ožujka 2024., čime bi se omogućilo da Sporazum stupi na snagu 1. svibnja 2024.;
C.	budući da se Sporazumom uvodi nekoliko novih carinskih kvota i izmjenjuju neke već postojeće carinske kvote pojedinih država u okviru WTO-a, među ostalim, za proizvode podrijetlom iz Novog Zelanda;
D.	budući da će se te promjene odraziti u Delegiranoj uredbi Komisije (EU) 2020/760[footnoteRef:3], kojom se dopunjava Uredba (EU) br. 1308/2013 u pogledu pravila za upravljanje uvoznim i izvoznim carinskim kvotama za poljoprivredne proizvode na temelju dozvola; [3:  	Delegirana uredba Komisije (EU) 2020/760 od 17. prosinca 2019. o dopuni Uredbe (EU) br. 1308/2013 Europskog parlamenta i Vijeća u pogledu pravila upravljanja uvoznim i izvoznim carinskim kvotama na temelju dozvola i o dopuni Uredbe (EU) br. 1306/2013 Europskog parlamenta i Vijeća u pogledu polaganja sredstava osiguranja u upravljanju carinskim kvotama (SL L 185, 12.6.2020., str. 1.).] 

E.	budući da bi Delegiranu uredbu (EU) 2020/760 stoga trebalo izmijeniti do datuma stupanja na snagu Sporazuma;
1.	izjavljuje da ne ulaže prigovor na Delegiranu uredbu;
2.	nalaže svojoj predsjednici da ovu Odluku proslijedi Vijeću i Komisiji.

